શેરબજારમાં આજે બજેટની નિરાશા દેખાઈ છે. શેરોની જાતે-જાતમાં ઑલરાઉન્ડ વેચવાલી ફરી વળી હતી, પરિણામે માક્ટે ખુલતાની સાથે જ સેન્સેક્સ 300 પોઈન્ટ ગબડી પડ્યો હતો. નાણાંપ્રધાન અરુણ જેટલીએ બજેટમાં લોંગ ટર્મ કેપિટલ ગેઈન ટેક્સ 10 ટકા અને મ્યુચ્યુઅલ ફંડ પર 10 ટકા ટેક્સ લાદ્યો છે, જેથી શેરબજાર નિરાશ થયું છે, અને શેરોમાં રોકાણ વધે તેવા પગલા લેવાને બદલે જેટલીએ વધુ ટેક્સ નાંખીને બોજો વધાર્યો છે. આથી શેરોની જાતે-જાતમાં જોરદાર વેચવાલી ફરી વળી છે. આમ પણ બજેટ ગરીબ અને ગામડાનું બજેટ છે. મૂડીબજારને કે કરદાતાને કોઈ લાભકરતા નથી, જેથી શેરબજારના દલાલો અને એફઆઈઆઈ સહિત સ્થાનિક નાણા સંસ્થાઓ નારાજ થયા છે. વિદેશી રોકાણ આકર્ષવાની વાત કરતી સરકાર સ્ટોક માર્કેટમાં રોકાણ પર ટેક્સ નાખ્યો છે, જેથી શેરબજારમાં જોરદાર વેચવાલી ફરી વળી છે.